SPITAL MUNICIPAL GHEORGHENI



SPITALUL MUNICIPAL GHEORGHENI
ORGANIZEAZĂ CONCURS

in conformitate  HOTĂRÂREA nr. 427 din 10 iunie 2015 pentru completarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual 
pentru ocuparea următorului  post temporar vacant :

ASISTENT MEDICAL GENERALIST
la Farmacia cu circuit închis

Pentru postul temporar  vacant de asistent medical pot participa la concurs persoane care îndeplinesc condiţiile de grad/treaptă profesională şi specialitate, indiferent de nivelul studiilor (M, PL, SSD, S).
Pentru a participa la concursul organizat, candidatul trebuie să îndeplinească cumulativ următoarele condiţii: 
   a) îndeplineşte condiţiile prevăzute de lege în vederea exercitării profesiei în România; 
   b) vechime în specialitate minim 3 ani 
   c) are capacitate deplină de exerciţiu; 
   d) are o stare de sănătate corespunzătoare postului pentru care candidează, atestată de medicul de familie sau medicul de specialitate medicina muncii; 
   e) îndeplineşte condiţiile de studii prevăzute de lege pentru postul vacant; 
   f) îndeplineşte condiţiile specifice pentru ocuparea postului vacant; 
   g) nu a fost condamnat pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie;
   	Se consideră avantaj vechimea sau studiile în domeniul farmacologic. 
    	În vederea participării la concurs, până la data de 10.07.2015  candidaţii depun la secretariatul comisiei de concurs dosarul de concurs, care va conţine în mod obligatoriu: 
   a) copia actului de identitate; 
   b) formularul de înscriere  ; 
   c) copiile diplomelor de studii şi ale altor acte care atestă efectuarea unor specializări;
   d) copia Certificatului de Membru OAMGMAMRHR, cu viză valabilă;
   e) copia carnetului de muncă sau, după caz, o adeverinţă care să ateste vechimea în muncă şi, după caz, în specialitate; 
   f) cazierul judiciar sau declarative pe prorie răspundere , că nu are antecedente penale; 
   g) adeverinţa care să ateste starea de sănătate corespunzătoare; 


   Calendarul concursului:

06.07.2015 – 10.07.2015 , între orele 8,00 – 12,00  - depunerea dosarelor de concurs la secretariatul comisiei de concurs, la serviciul RUNOS al spitalului;
13.07.2015 – ora 14,00 - afişarea rezultatului selectării dosarelor la avizierul principal al spitalului, 	cu menţiunea „admis” sau „respins”;
14.07.2015 – depunerea contestaţiilor privind dosarele respinse;
15.07.2015 - ora 14,00 – comunicarea rezultatelor contestaţiilor ;
16.07.2015 -  ora 10,00 – susţinerea probei scrisă în sala de şedinţă a spitalului  
16.07.2015-  ora 14,00 - afişarea rezultatului probei scrisă;
17.07.2015 – depunerea contestaţiilor privind rezultatul probei scrisă;
20.07.2015 - ora 9,00 – afişarea rezultatului contestaţiilor;
21.07.2015  - ora 10,00 -  interviu în sala de şedinţă a spitalului;
21.07.2015 –ora 14,00 – afişarea Rezultatului final 

BIBLIOGRAFIA:  

1. 1150 teste nursing (Dorobanţu,Ghidu,Zamfir) ediţia 2001;
2. Tehnica îngrijirii bolnavului, C.Mozes;
3. Ghid nursing, L.Titircă, Ed.V.M.R.,1996;
4. Tehnici evaluare nursing, L.Titircă;
5. Breviar de explorări funcţionale şi îngrijiri speciale, ed.V.M.R.,1998;











Manager,
  Ec.Ferenczy Ştefan



 



  Concursul constă în proba scrisă şi interviu.
Subiectele sau testul-grilă pentru proba scrisă se stabilesc pe baza bibliografiei de concurs, în concordanţă cu nivelul şi specificul postului pentru care se organizează concursul. 
 Cu 30 de minute înainte de începerea probei scrise se va face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face numai pe baza buletinului de identitate sau a cărţii de identitate. 
   După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de persoanele care asigură supravegherea. 
  Durata probei scrise se stabileşte de comisia de concurs în funcţie de gradul de dificultate şi complexitate al subiectelor, dar nu poate depăşi 3 ore. 
  La ora stabilită pentru începerea probei scrise, comisia de concurs prezintă candidaţilor seturile de subiecte sau testele-grilă şi invită un candidat să extragă un plic cu subiectele de concurs. 
   După începerea comunicării subiectelor este interzis accesul candidaţilor care întârzie sau al oricărei persoane, în afara membrilor comisiei de concurs, precum şi a persoanelor care asigură secretariatul comisiei, respectiv supravegherea desfăşurării probei. În acest caz candidatul este eliminat din concurs. 
   Se interzice candidaţilor să deţină asupra lor pe timpul desfăşurării probelor scrise orice fel de lucrări care ar putea fi utilizate pentru rezolvarea subiectelor, precum şi orice mijloc electronic de comunicare. Nerespectarea acestor dispoziţii duce la eliminarea din sală a candidatului, indiferent dacă materialele interzise au fost folosite sau nu. Comisia de concurs, constatând încălcarea acestor dispoziţii, va elimina candidatul din sală, va face menţiunea "fraudă" pe lucrare şi va consemna cele întâmplate în procesul-verbal. 
  Lucrările vor fi redactate, sub sancţiunea anulării, doar pe seturile de hârtie asigurate de instituţia publică organizatoare a concursului, purtând ştampila acesteia pe fiecare filă, în colţul din stânga sus. Prima filă, după înscrierea numelui şi a prenumelui în colţul din dreapta sus, va fi lipită astfel încât datele înscrise să nu poată fi identificate şi se va aplica ştampila instituţiei publice organizatoare a concursului. 
  Candidatul are obligaţia de a preda comisiei de concurs lucrarea scrisă, respectiv testul-grilă, la expirarea timpului alocat probei scrise, semnând borderoul special întocmit în acest sens. 
   Interviul se susţine, de regulă, nu mai târziu de două zile lucrătoare de la data susţinerii probei scrise. 
   Comisia de concurs stabileşte planul de interviu în care vor fi evaluate abilităţi şi cunoştinţe impuse de post, capacitatea de analiză şi sinteză, motivaţia candidatului.
    La finalizarea concursului se întocmeşte un proces-verbal care să conţină modul de desfăşurare a concursului şi rezultatele obţinute de candidaţi, semnat de membrii comisiei de concurs. 
Sunt declaraţi admişi candidaţii care au promovat cele două probe , şi care au obţinut cel puţin nota 7 la fiecare probă. Promovarea probei scrise este obligatorie pentru susţinerea probei practice.
  Probele se susţin în limba română.


      Manager,
Ec.Ferenczy Ştefan



FISA POSTULUI Nr.________




Denumirea postului: asistent medical generalist		cor.222101		
Nivelul postului:	 de executie
Punct de lucru: Farmacie cu circuit închis	 

Relaţii:
	-ierarhice – subordonat farmacistului şef, directorului 
	-funcţionale – cu secţiile şi compartimentele spitalului.
	-colaborare- cu  personalul  medical din secţii

Pregătirea profesională impusă ocupantului postului:
	-pregătire de bază: studii de specialitate 
	-pregătire de specialitate:cursuri de perfecţionare necesare obţinerii avizului anual al O.A.M.M.R.
	
Cerinţele specifice postului:
	-abilitatea de comunicare,munca în echipă,atitudine pozitivă şi conciliantă în relaţiile cu  colegii,solicitudine,interes profesional,integritate,rezistenţă la stres şi efort fizic
	-cunoştinţe de operare  pe calculator

Sfera de relaţii:
	-gradul de solicitare din partea structurilor interne al spitalului:- maxim
	-gradul de solicitare din partea structurilor externe al spitalului:- minim
	-gradul de solicitare din partea bolnavilor din secţie:- minim

ATRIBUTII:

[bookmark: _GoBack]- Atributiile decurg din competentele certificate de actele de studii obtinute, ca urmare a parcurgerii unei forme de invatamant de specialitate recunoscuta de lege.
- Organizează spatial de muncă şi activităţile necesare distribuirii medicamentelor şi materialelor sanitare;
- Asigură aprovizionarea, recepţia, depozitarea şi păstrarea medicamentelor şi produselor farmaceutice;
- Eliberează medicamente şi produse galenice, conform prescipţiei medicului;
- Recomandă modul de administrare a medicamentelor eliberate, conform prescipţiei medicului;
- Oferă informaţii privind efectele reacţiile adverse ale medicamentului eliberat;
- Verifică termenele de valabilitate a medicamentelor şi produselor farmaceutice şi previne degradarea lor;
- Efectueaza controlul medical periodic conform normelor in vigoare. Respecta Normele Generale de Protectia Muncii, PSI, Securitate si Sanatate in Munca, ROI, ROF. 
- Are obligatia de a se prezenta in serviciu in deplina capacitate de munca.  Respecta confidentialitatea tuturor aspectelor legate de locul de munca indiferent de natura acestora.
- Are obligaţia să-şi reînnoiască Autorizaţia de liberă practică/avizul anual al Certificatului de membru al OAMMR în momentul expirării acesteia, astfel încăt să nu existe discontinuitate;
- Are obligaţia de a încheia asigurare malpraxis pentru cazurile de răspundere civilă profesională pentru prejudicii cauzate prin actul medical;
- Participă la procesul de formare a viitorilor asistenţi medicali; 
- Asigura dezvoltarea sistemului de control intern/managerial la nivelul structurii din care face parte
-Elaboreaza proceduri pentru activitatile ce sunt necesar a fi procedurate in vederea asigurarii dezvoltarii SCIM a nivelul structurii din care fac parte
- Identifica riscurile asociate activitatilor pe care le dezvolta in vederea realizarii obiectivelor specifice structurii din care fac parte
- Evalueaza gradul de risc pentru activitatile pe care le dezvolta in vederea realizarii obiectivelor specifice.
- Propun masuri pentru diminuarea riscurilor identificate si le inainteaza conducerii spre avizare
- Responsabilităţi în domeniul gestionării deşeurilor medicale:aplică procedurile stipulate de codul de procedură;
- Atribuţii privind  supravegherea, prevenirea şi controlul infecţiilor nosocomiale:
-se familiarizează cu practicile de prevenire a apariţiei şi răspândirii infecţiilor;
-menţine igiena, conform politicilor spitalului;
-monitorizează tehnicile aseptice, inclusiv spălarea pe mâini şi utilizarea izolării;
-asigură comunicarea cu instituţiile de sănătate publică şi cu alte autorităţi, unde este cazul.







               Vizat,      						Am luat la cunoştinţă,
Şef farmacie						Numele şi prenumele………..
							Semnătura…………………..
							Data…………………………
